open-index/open-wikipedia-markdown huggingface dataset:
Ngara

**Ngara** er en liten by i Ngaradistriktet i Kagera-regionen i Tanzania.

Byen er liten med mellom 8&nbsp;000 og 10&nbsp;000 innbyggere. Den har et lite, internasjonalt samfunn med en anglikansk kirke og fire frivillige organisasjoner som har en håndfull utlendinger i sin tjeneste. Av og til kommer konsulenter og misjonærer.  

Markedsdager er på lørdager. Selgere kommer inn fra de omkringliggende landsbyene med sine sesongprodukter. Ellers i uken er  markedet åpent, men tilbudet av produktene er mer begrenset. De fleste basisprodukter er tilgjengelige. I sesongen finnes frukt og grønnsaker inklusive tomater, gulrøtter, egg, spinat, grønn pepper, ananas, papaya, mango og appelsiner. Basisvarer som mais, bananer, ris, poteter, bønner og malte produkter som hvetemel og sukker finnes overalt i Ngara. 

## Referanser
Hilde på TV?

***Hilde på TV?*** (engelskspråklig tittel: ***Hilde on TV?***) var Norges bidrag til Underholdningsfestivalen i Montreux i 1986 med Anne Marit Jacobsen i tittelrollen. Det ble skrevet og regissert av Wayne McKnight og Robert Williams.

Lengde: 30 minutter.

Programmet ble sendt på NRK TV 19. april 1986.

## Handling
Fra NRKs nettsted:

## Rolleliste
*Anne Marit Jacobsen - *Hilde* 
*Kalle Øby - *Ole*
*Anita Juveli - *Datter*

## Øvrige medvirkende
*Bjørn O. Berg
*Kjersti Berge
*Terje Bjørkvold
*Richard Brunæs
*Preben Dietrichson
*Cherri Døhlen
*Georg Enderle
*Solrun Fluge
*Ivar Gilhuus
*Drude Haga
*Jack Hansen
*John Runar Hansen
*Hein Espen Hattestad
*Hans Fredrik Jacobsen
*Frederic Konrad
*Bastian Lie-Nielsen
*Britt Karin Lunden
*Roy Markussen
*Wayne McKnight
*Ingrid Meland 
*Stig Mæhle
*Lella Nilssen
*Mami Nøddelund
*Sara Ousdal
*Trond Pedersen
*Arve Ramsey
*Finn Schau
*Per Anstein Solberg
*Calvin Ray Stiggers
*Karl Sundby
*Siri T. Walderhaug
*Arlene Wilkes
*Einar Wøhni
*Gunnar Aas

## Stab
*Koreografi: Wayne McKnight
*Idékonsulent: Andreas Diesen
*Musikkarrangementer og musikalsk ledelse: Øivind Westby
*Stemmetrener: Sigurd Haugen
*Kringkastingsorkestret, dirigert av Egil Monn-Iversen
*Kontinuitet: Vivi Børli
*Innspillingsledelse: Nina Brym 
*Grafikk og animasjon: Fredrik Hagen
*Stillbildefotografi: Sverre Bergli
*Elektroniske effekter: Terje Klevsand
*Lyd: Tom Erik Andresen
*Lys: Willy Rustad / Øigar Storbråten
*Kameramann (singlekamera-sekvenser): Bjørn Aass
*Teknisk ledelse: Hans Finnland
*Redigering: Trond Nystedt
*Rekvisisitter og spesielle effekter: Tom Gram / Erik Hermansen
*Sminke: Kari Wigre / Kari Risanger
*Kostymedesign: Gerd Johnsrud
*Kostymeassistent: Ane Solum
*Produksjonsdesign: Kari Parsli
*Produksjonsledelse: Odd G. Iversen / Nils O. Ween
*Skrevet og regissert av Robert Williams og Wayne McKnight
*Produsert av Robert Williams

## Referanser


## Eksterne lenker
*
Yongkang (Tainan)

**Yongkang** (, POL: *Éng-khong*) er med sine rundt  innbyggerer det mest befolkningsrike distriktet i byen Tainan sørvest i republikken Kina på Taiwan. Frem til 2010 var Yongkang en egen by i det som frem til da var Tainan fylke.

## Beliggenhet
Yongkang liger umiddelbart øst for hovedbyen Tainans eget bosettingsområde på den sørlige del av Jianansletten, som er Taiwans største slette. Gjennom dette distriktet fører de viktigste nord-sør-forbindelsesakser på Taiwans, mororvei nr. 1, og jernbanen.  Traseen til Taiwan High Speed Rail løper gjennom Yongkangs østlige del; men stoppestedet er i nabodsistriktet sønnenfor, Guiren.

## Historie
Området ble befolket av han-kinesere mot slutten av Ming-dynastiets tid. I 1662 grunnla Koxinga *kongriket Tungning*, og Yongkang falt innenfor dette rikets grenser. 

Yongkangs vekst ble begunstiget av sin kommunikasjonsmessig gode beliggenhet og av nærheten til metropolen Tainan. Under anmnen halvdel av 1900-tallet vokste byen i betydning både industrimessig og ved sine høyskoler. Fra 1977 var Yongkang største bydistrikt i fylket Tainan. Også etterpå vokste befolkningen, fra ca 86.000 inmnbyggere i 1983 til mer enn 220.000 i dag. I 1993, da befolkningen overstek milepælen 150.000, fikk offisiell status som storby (). 

Den 25. desember 2010 ble hele Tainans fylke innlemmet i byen Tainan; med dette fikk Yongkang status som bydistrikt ().

## Referanser

 
## Eksterne lenker
*
Closed Circuit

***Closed Circuit*** er en britisk thrillerfilm fra 2013, regissert av John Crowley. Manus ble skrevet av Steven Knight, og den ble gitt ut høsten 2013. Hovedrollene spilles av Eric Bana, Rebecca Hall, Ciarán Hinds, Jim Broadbent og Riz Ahmed.

## Sammendrag
Filmen åpner med et overfylt marked i London, som blir ødelagt i et terror-angrep. Farroukh Erdogan blir arrestert som hovedmistenkt bak angrepet. To påståtte medsammensvorne blir drep, når politiet skal pågripe dem. Advokat Martin Rose og Claudia Simmons-Howe blir valgt av den britiske justisministeren for å representere Farroukh i en rettssak etter at den forrige advokaten hans falt ned fra et tak. Martin og Claudia har hatt en hemmelig affære, som Martins kone og deres sønn er klar over. Claudia blir voktet av MI5-agent Nazrul Sharma, og får lese en del hemmeligstemplet informasjon.

Martin får assistanse fra venn og advokat Devlin. Farroukh nekter å snakke med advokatene, og hans familie uttaler at han er skyldig. Martin og Claudia oppdager at de blir overvåket. Martin oppdager at Farroukh var hemmelig MI5-agent, som etterforsket en terrorcelle i London. Det blir aldri avslørt om Farroukh svek MI5, eller om terroristene fant ut hvem han egentlig var. Men terror-angrepet ble ved et uhell finansiert av MI5, og de er villige til å drepe for å holde dette hemmelig. Farroukh og hans familie innrømmer skyld, for å unngå å bli drept.

En fremtredende amerikansk journalist, Joanna Reece, forsøker å komme nærme Martin for å få informasjon om saken. Hun blir på mystisk vis drept. En dag Claudia kommer hjem, prøver en leiemorder å drepe henne, men hun klarer å komme seg unna. Farroukhs sønn innser han kommer til å bli drept, og stikker av. Det blir avslørt av Devlin samarbeider med MI5. Farroukh blir drept i fengsel, i noe som ser ut som selvmord. Filmen avsluttes med at hele konspirasjonen til slutt blir avslørt for offentligheten.

## Rolleliste
* Eric Bana som Martin Rose
* Rebecca Hall som Claudia
* Ciarán Hinds som Devlin
* Jim Broadbent som justisminister
* Riz Ahmed som Nazrul Sharma
* Denis Moschitto som Farroukh Erdogan
* Julia Stiles som Joanna Reece

## Eksterne lenker
* 
* Film-trailer, youtube.com
100-årsjubileet for Sarpsborgs gjenopprettelse

**100-årsjubileet for Sarpsborgs gjenopprettelse** ble feiret i 1939. Jubileet markerte kong Karl 3. Johans signering av Loven om Sarpsborgs gjenopprettelse 9. august 1839.  

### Forhistorien

Sarpsborg ble opprinnelig grunnlagt av kong Olav Haraldsson (den hellige) i 1016, men ble flyttet til Glommas munning etter å ha blitt brent ned til grunnen av svenskene i 1567 under den store nordiske krig. Den flyttede byen ble omdøpt til Fredrikstad i 1569, etter kong Frederik II av Danmark og Norge som godkjente flyttingen. Fra 12. september 1567 til 9. august 1839 hadde Sarpsborg ikke status som egen kjøpstad, og byprivilegiene ble videreført i det vi i dag kjenner som Gamlebyen i Fredrikstad. Sarpsborg fikk igjen kjøpstadsrettigheter med loven om Sarpsborgs gjenopprettelse 9. august 1839.  

### Visjoner for jubileet

Hensikten med feiringen ble av jubileumskomiteen ikke kun beskrevet som en minnemarkering, men også som en fremvisning av byens fremgang. I et innlegg i avisen Glommen 20. desember 1938 skrev jubileumskomiteen at festlighetene også ble avholdt «for å vise en del av det byen har nådd frem til i løpet av disse 100 år, som kanskje har vært den mest begivenhetsrike periode stedet har gjennomlevet siden Olav Digre for over 900 år siden grunnla gamle Borg.»

### Jubileumsarrangementer
Hovedarrangementet foregikk på selve jubileumsdagen 9. august med besøk av kong Haakon VII. Jubileumsarrangementene ble for øvrig spredd utover hele året. Allerede 1. januar startet jubileumsfeiringen med festgudstjeneste i Sarpsborg kirke og påfølgende festmøte i Folkets Hus. Andre viktige arrangementer var en kulturhistorisk utstilling på Borgarsyssel museum, Olsokfeiringen med oppføringen av festspillet Alf i Borg og Sarpsborguken. 

Sarpsborgs hjørnestensbedrift AS Borregaard feiret sitt 50-årsjubileum 18. juni 1939, og denne feiringen med avdukingen av Borregaardsmonumentet utgjorde også en viktig begivenhet i det store jubileumsåret. 

2. verdenskrig brøt ut 1. september 1939 og la en demper på avslutningen av jubileumsåret. Sarpsborguken ble likevel gjennomført, men i mindre format enn planlagt. 

### Hovedkomiteen for 100-årsjubileet
Hovedkomiteen ble utnevnt i et formannskapsmøte 15. november 1937, og komiteen startet arbeidet sitt 25. november. Komiteen ble ledet av advokat Knut Bjørge, og de øvrige medlemmene var: Lærer Åmund Fidjeland, revisjonssjef S. Aarsund, byfogd Bjarne Didriksen, tannlege Ingebret Aas, kjøpmann Klaus Holtgaard, skreddermester Einar Lund, arbeider J. Karlsen Klevfoss, avdelingssjef Thorleif Stenseth, stadsingeniør Fr. Wisløff (erstattet av avdelingsingeniør Sigurd Engelsen 17/11-1938), rektor Jens Jenssen og redaksjonssekretær Bjarne Nygård.

## Referanser
Slädotjåhkkå

**Slädotjåkkå** er et fjell i Stora Sjöfallets nasjonalpark, på nordsiden av Akkajaure i svensk Lappland. Fjellet har to topper som er ganske jevnhøye. Begge toppene når over kote 1720, men eksakt høyde er ikke oppgitt.

## Fotnoter



## Referanser




## Se også
* Liste over fjell i Skandinavia
Linha Amer Jaber Ahmed

**Lina Gaber Ahmed Amr** (født 1997) er en egyptisk friidrettsutøver som konkurrerer i hekkeløp. Hun har sølv på 100 meter hekk fra Juniorafrikamesterskapet i friidrett 2015 som fremste internasjonale meritt.

## Idrettskarriere
### 2013
Amusan deltok ved ungdomsafrikamesterskapet i friidrett 2013 i Warri i Nigeria, der hun vant 100 meter hekk med tiden 14,04. Hun deltok også på 400 meter hekk, men fullførte ikke løpet. 

Ved junior-VM i friidrett 2013 i juli satte hun personlig rekord på 100 meter hekk i semifinalen, med tiden 13,91, men ble ikke kvalifisert til finalen. Hun fikk 11. beste tid i semifinalene. 

### 2015
Ved Juniorafrikamesterskapet i friidrett 2015 i mars kom hun på 2.-plass på 100 meter hekk, med tiden 14,48, bak Ayomide Oluwatobiloba Amusan. Her deltok hun også på 4 x 100 meter stafett, der Egypt kom på 4.-plass. 

## Referanser


## Eksterne lenker
*
Bukoba

**Bukoba** er en by nordvest i Tanzania, på vestsiden av Victoriasjøen. Den er hovedstad i Kageraregionen og administrativt sete for Bukoba Urban District. Folketallet er anslått til 100&nbsp;000. Byen blir betjent av Bukoba lufthavn og regulær fergeforbindelse til Mwanza, så vel som landverts forbindelse til Ugandas Rakai-distrikt.

## Om Bukoba
Byen ligger bare en grad syd for ekvator, og er Tanzanias nest største havneby ved Victoriasjøen.

Bukobas beliggenhet og dens størrelse som Kageras største by, gjør den til porten til regionen. Klimaet er behagelig, sol og mildt nesten hele året igjennom. Det kan av og til bli kjølig, spesielt om kveldene i de to sesonger med regn, men aldri Så kaldt som i Europa.

Byen er tett og flat, likner på en bolle der den ligger mellom åsene. Byen har en bussterminal, en stor flyplass og havn med ferger fra Bukoba via Kemondo til Mwanza. Auric Air flyr tre ganger om dagen til Mwanza. I 2010 ble flyplassen utvidet og større trafikk er forventet. Det er bussforbindelse til Kampala som tar seks timer. Byen reklamerer med sine hvite sandstrender, store supermarkeder, en havn, tennisbaner og svømmebasseng Den har tre banker, to som tar VISA-kort og en minibank.
Politisk religion

**Politisk religion** (eller **sekulær religion**) er et begrep som blir brukt om en ny måte å forstå totalitarisme på. Begrepet oppstod i moderne totalitarismeforskning og kommer av at man hevder å se religiøse og kvasireligiøse innslag i de totalitære regimene i det 20. århundre.  Det innebærer at ideologiene har likhetstrekk med religioners innhold og virkemåte.  Historiske eksempler på politiske religioner er den italienske fascismen, den tyske nasjonalsosialismen og kommunisme i Sovjetunionen. I senere tid kan også Maos kommunisme (eller maoisme) i Kina  og Nord-Korea fungere som eksempler.

## Begrepet i totalitarismeforskningen
Historikere som Emilio Gentile, Roger Griffin og Waldemar Gurian kobler det totalitære fenomenet med begrepet politisk religion. På den måten har de bidratt med innsikt i religionsslignende elementer i totalitarismens ideologi, symbolbruk og virkemåte.

Politisk religion blir dermed forstått som sakralisering av et politisk system. Det skjer ved at politiske bevegelser og regimer låner og inkorporerer elementer fra tradisjonelle religioner, og i varierende grad også erstatter rollen til disse. Politiske religioner har likevel en viktig begrensning i forhold til tradisjonelle religioner. De er sekulære, de lover å skape paradis i denne verden og gir ingen løfter om en hinsidig tilværelse.

Denne måten å forstå det totalitære på er omdiskutert, men kan, ifølge den norske professoren Øystein Sørensen, likevel være fruktbar for å forstå hvordan de totalitære ideologiene appellerer til og mobiliserer massene.

## Kjennetegn på en politisk religion

Her følger noen sentrale kjennetegn på politiske religioner etter Øystein Sørensen og Waldemar Gurian er:
* *Lederkult.* Dyrkelse og forgudelse av partiets leder.
* *Det mytiske*. Her gjerne mytiske historier om bevegelsens opphav eller framtidige, utopiske samfunn.
* *Ritualer, seremonier og symboler.* Dette samler tilhengere og dyrker det politiske fellesskapet. Massemøter blir feiret som hellige handlinger.
* *De krever lydighet, dyrkelse og aktiv oppslutning*. Den politiske ideologien skal være i sentrum av livet for alle – både individer og samfunn.
* *Verdier og ideer blir opphøyd til absolutter.* De hevder å representere den sanne vilje av folket. Doktrinen inneholder viktige og sanne slagord og formularer som blir  helliggjort.

## Politisk religion og politisert religion
Å anvende begrepet politisk religion på alle tilfeller av totalitære fenomener er omstridt. Dette gjelder særlig de som tar utgangspunkt i religion, slik som islamisme. Et alternativ er å operere med begrepet politisert religion, forstått som en politisk ideologi som legitimerer seg med tradisjonelle religioner.  På den måten får man frem at politiske religioner og politiserte religioner har ulike utgangspunkt. Den ene er sekulær, mens den andre er tradisjonelt religiøst.

## Litteratur
* Gregor, James. Totalitarianism and political religion (2012)
* Gentile, Emilio: *Politics as Religion (*2006)
* Gurian, Waldemar: *Totalitarism and Political religion* (1953)

## Referanser
Kong Atle

**Kong Atle** er en litterær karakter sannsynligvis basert på den historiske Atilla huneren. Han opptrer flere steder i den norrøne middelalderlitteraturen i forbindelse med tradisjonen rundt Sigurd Fåvnesbane, for eksempel i *[[Atlekvadet]]*, som er en del av Den eldre Edda, og i *[[Atlemål]]* nedskrevet på Grønland. Han er også en sentral karakter i den mer fellegermanske tradisjonen via det tyske helteeposet *[[Nibelungenlied]]*. I *[[Volsungesaga]]* beskrives han som «ein grimm mann stor og svart, men drusteleg og den største hermann», men beksrivelsen står i noe kontrast til annenhåndsbeskrivelsen til den historiske Atilla vi finner i Jordanes som kort av vesen.  Atle er i det germanske kildekorpuset bror av skjoldmøen Brynhild, som senere sammen med Sigurd Fåvnesbane blir mor til Åslaug, eller Kråka. I den islandske fornaldersagaen Ragnar Lodbroks saga gifter seg med Ragnar Lodbrok og blir med ham mor til Ivar Beinlause, ifølge tradisjonen grunnleggeren av York, og Sigurd Orm-i-auga som blir forfader til Harald Hårfagre på morssiden, altså store, viktige karakterer i det norrøne legendariske kulturlandskapet.

## Atle i Volsungesaga
Gudrun, Sigurd Fåvnesbanes enke, og senere Atles kone, har en drøm som blir tydet av Brynhild, Sigurds forlovede, men Grimhild, Gudruns mor, forhekser ham til å glemme henne og heller gifte seg med datteren sin.  Spådommen går ut på at Gudrun vil miste mannen sin for så å få Atle til ekte, men at hun også vil miste brødrene sine og deretter drepe Atle selv. Som spådommer flest i sagalitteraturen fungerer den som litterært virkemiddel og frampek. Etter Sigurd faller blir hun gitt til Atle, mot sin vilje, «Men aldri lagde ho hugen til honom, og liti blidka var det i samlivet deira.»

Når Atle så dreper brødrene til Gudrun, Gunnar og Hogne, i jakt på rikdommene etter Sigurd har hun fått nok. Hun skjærer over strupen på begge sønnene hun hadde med Atle som hevn, og senere, sammen med Hognes sønn Nivlung, stikker hu et sverd gjennom brystet hans mens han sover og brenner ham deretter inne med hele hirden sin.

## Referanser
Meykonungar

**Meykonungar** (Meykòngr) eller **møykonger** er et litterært begrep som brukes for å forklare kvinner med en helt spesiell rolle i islandsk sagalitteratur. En meykonungar er en kvinnelig regent som ikke har noen menn i posisjon over seg. Hun har ikke en levende far, ingen brødre og ingen mann. 

Møykonge-fortellinger er unikt for islandsk sagalitteratur, islandske sagaforfattere utviklet og eksprimenterte med en type bridal-quest romanse som ikke finnes i andre steder i det store internasjonale korpus av europeisk fiksjon fra middelalderen. 

Den islandske møykonge-narrativen er en annerledes versjon av europeiske historier som handler om å temme vanskelige prinsesser, fordi plottet er dominert av en kvinnelig regent som insisterer på å bli kalt *kongr* heller enn *dróttning*. Det som går igjen i mange meykonungar fortellinger er en arrogant kvinne som ikke bare avviser friere som kommer til henne, men også utsetter dem for psykisk eller fysisk krenkelse. Plottene i disse fortellingene dreier seg ofte om den mannlige protagonistens forsøk på å «overvinne» meykonungaren og med det gjøre henne til sin kone. 

I Rolf Krakes saga (*Hrólfs saga kraka*) dukker dette plottet opp. Faren til Rolf, Helge vil gifte seg med dronningen av Saksland, Olov Hun er en typisk meykonungar og blir beskrevet slik:

«Ho levde på same vis som hærkongar. Ho gjekk med skjold og brynje, hadde sverd i beltet og hjelm på hovudet. Slik såg ho ut: ven å sjå til, men hard i lynde og stormannsleg. Det vart sagt at ho var det beste giftet i nordlanda på den tid, som folk visste om. Men ho ville ikkje ha nokon mann»

Meykonungar skiller seg fra for eksempel en skjoldmø, en kvinnelig kriger, ved at de ikke nødvendigvis selv er aktive krigere. Elìnborg, som overtok Frakkland fra sin far nektet å forsvare landet mot en spesielt offensiv frier og ble tvunget til å søke hjelp fra en frier hun allerede hadde avvist og så på slaget fra et tårn. Kvinnenes motvilje mot å krige kan ha en sammenheng med at det ikke var forventet at de skulle være gode krigere, som igjen demonstrerer deres behov for en mann. Istedenfor bruker de sin overlegne intelligent og ofte magi mot sine friere. 

## Referanser
Ishockey under Vinter-OL for ungdom 2016 – Turnering for gutter

**Ishockeyturneringen for gutter under [[Vinter-OL for ungdom 2016]]** ble arrangert i arenaene Kristins Hall og Ungdomshallen, som begge ligger på Stampesletta.

Ishockeyturneringen besto av fem lag med 17 spillere hver (15 løpere og backer, samt 2 målvakter). Kampen besto av tre 15-minutters perioder (i motsetning til normalt 20 minutter) etterfulgt av en straffeslagskonkurranse hvis stillingen var uavgjort etter 45 minutters tid. Turneringen besto av et gruppespill, semifinaler, bronsefinale og finale. Gruppespillet var en round robin hvor de fem lagene møtte hverandre én gang. De fire beste i hver gruppe kvalifiserte seg til semifinalene, mens laget på sisteplass i gruppen ble slått ut av turneringen.

## Medaljevinnere

## Kvalifisering
Ishockeyturneringen består av i alt 5 lag, med 17 spillere på hvert lag. Vertsnasjonen har lov til å stille med et lag, mens de resterende fire lagene vil bli utvalgt basert på deres plassering på U18-verdensrankingen etter U18-VM i ishockey 2015.

* 
* 
* 
* 
*  **(vertsnasjon)**

## Dommere
IIHF utnevnte følgende dommere og linjedommere til å dømme kampene i ishockeyturneringen:

## Tropper

## Gruppespill

Alle tider er lokale (UTC+1).

----

----

----

----

----

## Sluttspill

### Semifinaler
Alle tider er lokale (UTC+1).

### Bronsefinale
Tiden er lokal (UTC+1).

### Finale
Tiden er lokal (UTC+1).

## Sluttresultater

Turneringens sluttresultater:

## Se også
* Ishockey under Vinter-OL for ungdom 2016
** Ishockey under Vinter-OL for ungdom 2016 – Ferdighetskonkurranse for gutter
** Ishockey under Vinter-OL for ungdom 2016 – Turnering for jenter
** Ishockey under Vinter-OL for ungdom 2016 – Ferdighetskonkurranse for jenter

## Referanser


## Eksterne lenker
*
Subversjonsmyter

**Subversjonsmyter**, eller **kontrasubversjonsmyter**, er et samlebegrep på advarselsfortellinger om en parts bevisste undergravning av bestående aspekter ved samfunnet, og kan ordnes inn under hovedtemaet konspirasjonsteorier. Subversjonsmyter kalles ofte kontrasubversjonsmyter da de omhandler ødeleggende krefters trusler mot bestående kultur, verdier, liv og helse, mens det samtidig manes til kamp mot de involverte. Michael Barkun deler konspirasjonsteorier i tre deler, subversjonsmyter faller inn under Barkuns definisjon av *Systematiske konspirasjonsteorier*.  I systematiske konspirasjonsteorier er det store organisasjoner som vil infiltrere eller subversere eksisterende institusjoner. Organisasjonene kan være skjulte eller åpne grupper, blant de utsatte for slike teorier er frimurere, jøder, muslimer, kommunister eller internasjonale kapitalister. 

## Bruk av mytene
Gjennom historien kan en se subversjonsmyter som har blitt brukt for å skape frykt og hat mot grupper i samfunnet. På 1100-tallet sirkulerte det myter om jødiske ritualmord på kristne gutter. Jøder ble utsatt for nye forfølgelser etter at deres subversive planer ble "avslørt" i falsumet Sions vises protokoller kom ut i starten av 1900-tallet.

I Norge var det i 1869 demonstrasjoner mot Den Norske Frimurerorden på Grev Wedels plass foran Gamle Logen. Grunnlaget for demonstrasjonene var ryktene som gikk i hovedstaden om at frimurerne sto for Norges eksport av saltet menneskekjøtt til Tryntyrken.

Eurabia-myten, om muslimers arbeid for å infiltrere og subversere det europeiske samfunnet for å gjøre Europa til en ny muslimsk stat, er det beste eksemplet på en moderne subversjonsmyte. Myten ble skapt av Bat Ye'or, og ble utviklet utover 1990- og 2000-tallet. Eurabia-myten har ikke hatt en betydelig oppslutning, men fikk økt oppmerksomhet etter Anders Behring Breiviks angrep 22. juli 2011.

## Referanser
Anerood Jugnauth

**Anerood Jugnauth** (født 29. mars 1930 i Vacoas-Phoenix, død 3. juni 2021) var en mauritisk politiker fra byen Vacoas-Phoenix i distriktet Moka. Han var både statsminister og president på Mauritius.

Jugnauth ble statsminister i landet første gangen i 1982, som Seewoosagur Ramgoolams etterfølger. Han ble sittende i fire sammenhengende perioder, fra 1982 til 1995, og er med det den som til nå har vært statsminister lengst på Mauritius. I år 2000 ble han statsminister på nytt, men gikk av i 2003 da han ble etterfulgt av Paul Bérenger.

I 2003 ble Jugnauth valgt til president. Han var president til 31. mars 2012.

17. desember 2014 ble han nok en gang statsminister.

## Referanser
Veslefrikk - komponering med barn og unge

**Veslefrikk** er en nasjonal satsing på komponering med barn og unge, i regi av Stiftelsen Veslefrikk med samarbeidsparter. Stiftelsen Veslefrikk ble etablert i 13. juni 2014 med formål om å motivere barn og unge til skapende arbeid innenfor musikk.

## Veslefrikkprisen
Veslefrikkprisen er en årlig nasjonal komposisjonskonkurranse for barn i grunnskolealder.

## Samarbeidspartnere
Stiftelsen Veslefrikk samarbeider med:
* NRK Kringkastingsorkestret
* Norsk Komponistforening
* NOPA
* Den Norske Opera & Ballett
* BIT20 Ensemble
* Norges musikkhøgskole
* Samarbeidsforum for estetiske fag
* Musikk i Skolen
* Musikkpedagogikk.no
* Nasjonalt senter for kunst og kultur i opplæringen
* Musikernes fellesorganisasjon

Veslefrikk er ellers avhengig av offentlig og privat støtte. I 2016 gir Sparebankstiftelsen DNB støtte til videreutvikling av prosjektet.

## Bakgrunn
Veslefrikk-konseptet har blitt til ved en idé av Eldar Skjørten, grunnlegger og eier av Musikkpedagogikk.no. Idéen er inspirert av Nysgjerrigper. I 2015 ble et av finaleverkene fra Veslefrikkprisen 2015 framført på prisutdelingen for Nysgjerrigper. I det første året Veslefrikk ble arrangert var over  barn involvert i å skape musikk, og 1761 av disse sendte inn til sammen 248 komposisjoner til Veslefrikkprisen 2016.

## Eksterne lenker
* Veslefrikks nettsted: www.musikkfaget.no
MF «Aukra»

**[[Skipstyper#Norske forkortelser|MF]] «Aukra»** (IMO: 7704631) er en norsk-registrert bilferge med hjemsted i Molde som tilhører det norske fergeselskapet Fjord1. Fergen ble bygget i 1978 ved Aukra bruk på øya Gossen i Aukra og ble opprinnelig levert for det norske fergeselskapet Møre og Romsdal Fylkesbåtar (MRF).

## Historie

### Konstruksjon
Fergen ble bygget ved det norske verftet Aukra bruk på Gossen i Aukra i Romsdal som verftets byggenummer 65. Fergen ble døpt «Aukra» den 17. mars 1978 ved Aukra bruk og overlevert til det norske fergeselskapet Møre og Romsdal Fylkesbåtar (MRF) den 18. april 1978.

## Hendelser

* Lørdag 30. mai 2015: Kjørebro kollapset delvis etter avgang fra Valldal fergekai. Ferga var utleid til et brudepar. Ingen omfattende skader.
* Mandag 22. januar 2024: Motorhavari etter røykutvikling. Ferga ble slept til Brattvåg fergekai med 8 passasjerer og 4 besetningsmedlemmer om bord. Ingen personskader.

## Fergen

### Tekniske spesifikasjoner

#### Størrelse og dimensjoner
MF «Aukra» har en bruttotonnasje på 813 BT og nettotonnasje på 243 NT.

MF «Aukra» har en største lengde (L<small>OA</small>) på 64,33 meter og en lengde mellom perpendikulærene (L<small>PP</small>) på 57,408 meter. Fergens største bredde måler 11,25 meter. Dypgående stikker fergen 3,47 meter, mens fergens dybde i riss (målt fra underkant av hoveddekksplaten til overkant av kjølplaten) måler 4,20 meter.

#### Kapasiteter
MF «Aukra» har en passasjerkapasitet på 245 passasjerer og en personbilkapasitet på 36 personbiler. Mannskapet er bestående av 4 besetningsmedlemmer.

#### Maskin og fremdrift
Hovedmaskineriet om bord på «Aukra» består av én 6-sylindret MWM dieselmotor av typen TBD 500-6 med ytelse på 904 kW (1 345 BHK), som gir fergen en marsjfart på 12,5 knop.

Fremdriftssystemet er dieselelektrisk og består av to skrupropeller i hver ende med hver sin respektive ror til manøvrering.

#### Klasse og register
MF «Aukra» er klasset i det norske klassifikasjonsselskapet Det Norske Veritas (DNV) og er registrert i Norsk Ordinært Skipsregister (NOR), som er en underavdeling i Sjøfartsdirektoratet.

## Fergesamband betjent av «Aukra»

## Galleri

Fil:Kanestraum-E39.JPG|«Aukra» i Kanestraum, 2006.
Fil:Storfjorden, Norway 20170529 102210.jpg (cropped).png|«Aukra» i Storfjorden, 2019.


## Referanser


## Eksterne lenker
* 
*
Karl Otto Meyer

**Karl Otto Meyer** (født 16. mars 1928 i Adelby i Sydslesvig, død 7. februar 2016 i Skovlund i Slesvig-Holsten) var en tysk politiker og avismann tilhørende den danske minoriteten i Sydslesvig.

## Liv og virke
### Bakgrunn
Karl Otto Meyer vokste opp i Adelbylund ved Flensborg, hvor han gikk i mindretallets danske skole i Tarup (i Adelby sogn litt øst for Flensborg) 1934–1938. Han kom deretter på Duborg-Skolen i Flensborg 1938–1944 og gikk ut med præliminæreksamen. I noen få måneder (august–oktober 1944) gikk han på Sønderborg Statsskole, inntil han fik sin innkalling til det tyske militære.

Meyer flyktet i januar 1945 for å unngå tysk militærtjeneste, og sluttet seg til dansk motstandsbevegelse på Fyn.

### Lærer
I 1949 tok han lærereksamen ved Skårup Seminarium, og ble senere lærer ved den danske skolen i Husum.

Meyer fikk i 1952 ilagt yrkesforbud ved at delstatsregjeringen inndro undervisningstillatelsen hans på grunn av politiske uttalelser mot den tyske gjenopprustingen etter krigen, noe som ble trukket tilbake etter en rettsprosess.

### Redaktør, politiker
Fra 1963 til 1985 var han sjefredaktør for den danskspråklige tyske avisen Flensborg Avis.

Meyer var formann for den danske minoritetens politiske parti i Slesvig-Holsten Sydslesvigsk Vælgerforening (SSW) fra 1960 til 1975, og i perioden 1971 til 1996 representerte han partiet i Schleswig-Holsteins landdag.
I landdagen bidro han i 1987 til maktskifte i Slesvig-Holsten, da det konservative partiet CDU som hadde sittet lenge ved makten ble byttet ut med en sosialdemokratisk delstatsregering, men Meyer markerte seg også som kritisk overfor EU.

Meyer har blitt fremholdt som en viktig bidragsyter til at det danske mindretallet idag er en nevneverdig politisk og kulturell faktor i Slesvig-Holsten.

Meyer har mottatt gjentatt heder for sitt arbeid, herunder Den Berlingske Fonds Hæderspris (1979), Kaj Munk-Prisen (1985), Egholtprisen (1986), Frode Jakobsen-prisen (1997) og Marcus Lauesens Mindelegat (2003).

I 2008 ble Meyer foreslått som æresborger i Slesvig-Holsten, men avslo blant annet under henvisning til at det danske mindretallet ikke har oppnådd full likestilling.

Karl Otto Meyers sønn, Flemming Meyer, har også markert seg som en sentral SSW-politiker.

## Bibliografi
* «*Frihed, lighed og grænseland*».  Erindringer skrevet i samarbeid med Jørgen Mågård. ISBN 87-590-2454-2 (bind 1), ISBN 87-590-2459-3 (bind 2).
* «*Karl Otto Meyer - dansk og nordisk forpost i Kiel : Karl Otto Meyer om sine 25 år som landdagsmand*».  ISBN 87-87238-14-4

## Referanser


## Eksterne lenker
* Karl Otto Meyer i *Landtagsinformationssystem Schleswig-Holstein*
*
Anne Kristine Norman

**Anne Kristine (Tine) Norman** (født Dannemark; 1967) er en norsk lokalpolitiker fra Senterpartiet. Hun ble i 2015 valgt til Sigdal kommunes ordfører og enstemmig gjenvalgt i 2019. Bård Sverre Gilberg Fossen fra Høyre er varaordfører fra 2019. Hun ga seg i 2023 og ble etterfulgt av Vebjørn Aasand Seljord (Sp).

I 2023 ble hun innvalgt på fylkestinget i Buskerud.

Anne Kristine Norman er utdannet teknisk tegner og agronom. Hun jobbet som konsulent for byggesaker i teknisk etat i Modum kommune før hun ble ordfører. Hun er prosessveileder i KS Folkevalgtprogram 2023–2027.

## Referanser
Ski Classics 2014

**Ski Classics 2014** var den 4. utgaven av Ski Classics. Konkurransen startet med La Diagonela i Sveits 12. januar 2014 og ble avsluttet med Årefjällsloppet i Sverige den 29. mars 2014.

Åpningsrennet skulle egentlig være Jizerská padesátka i Tsjekkia, men måtte flyttes på grunn av snømangel.

## Kalender
### Menn

### Kvinner

## Sammenlagtstilling

### Menn

### Kvinner



## Sprintcupen
### Menn

## Lagkonkurranse

## Ungdomscupen

### Menn

### Kvinner



## Referanser


## Eksterne lenker
* 
* Langrenn.com - Swix Ski Classics - Endelig stilling (arkivert)
Granita

En **granita** (*granita siciliana*) er en italiensk halvfrossen dessert med opphav på Sicilia. Ofte blander man bær eller frukt, væske og en smaksetter som man siden fryser inn i små porsjoner.

## Se også
* Sorbet
Exclaim!

***Exclaim!***  er et kanadisk musikktidsskrift som gis ut en gang i måneden. Tidsskriftet går som regel i dybden med sine anmeldelser og artikler. Det fokuserer mest på kanadisk musikk og ny musikk. Tidsskriftet blir delt ut over 2600 steder i Canada, og selger mer enn 100 000 kopier i måneden.

## Referanser


## Eksterne lenker
*
Nes Næringspark

**Nes Næringspark** er en næringspark på Opakermoen i Akershus, som siden 2013 holder til i de gamle lokalene til nedlagte Opaker skole og har adresse Skolealeen 2, 2166 Oppaker.

## Bedriftene
Pr 8. februar 2016 holder følgende bedrifter til i Nes Næringspark:

Granat Studios, fotograf Elin Nordlien, Tommy Klokkerud snekkertjenester, Nes soneterapi, Sans yoga, Glimt foto, Akuttgruppen, GS Låseteknikk, GS Maskindrift, HMS:AGENDA, Wictus, Anleggsdata Sør, Easylearn og Ledia Norge

## Referanser
CentraleSupélec

**CentraleSupélec** er en fransk Grande École som uteksaminerer ingeniører nord i Frankrike (Gif-sur-Yvette, Châtenay-Malabry, Metz, Rennes), og som er medlem av Université Paris-Saclay, fusjon av École centrale de Paris og École supérieure d'électricité.

## Utveksling & doble grader
Flere svenske tekniske høyskoler har utveksling med CentraleSupélec. Spesielt interessant er kanskje nettverket , som etter en toårig utveksling gir rett til en eksamen også fra den utenlandske høyskolen. Siden oktober 2023 har skolen vært partner av IPSA for doble grader i romfart.

## Referanser


## Eksterne lenker
* 
* CentraleSupélec
Liste over ordførere i Sigdal

**Liste over ordførere i Sigdal** viser navn, parti og funksjonsperiode for ordførere i Sigdal kommune, fra innføringen av formannskapslovene i 1837. Fram til 1. januar 2020 lå Sigdal kommune i Buskerud fylke, men ved denne datoen ble Buskerud slått sammen med de tidligere fylkene Akershus og Østfold til det nye Viken fylke.

Krødsherad ble administrert sammen med Sigdal frem til 1900.

## Referanser
Neurada procumbens

***Neurada procumbens*** er en ettårig urt i familien Neuradaceae.

Den har en krypende vekst og er ullhåret. Rota er opptil 180&nbsp;mm lang, og stenglene er 100–322&nbsp;mm lange. Bladene er håndflikete, 6–25&nbsp;mm lange og 4–15&nbsp;mm brede. Blomstene er 4–5&nbsp;mm store og har 5 grønnhvite kronblad, 10 pollenbærere og 10 grifler. Frukten er tørr, flat på en side og hvelvet på den andre og 8–15&nbsp;mm i diameter. Den hvelvede siden har harde, kvasse torner.

Planten vokser på sanddyner og andre tørre steder med sand. Den er ganske vanlig og blir beitet av kameler og sauer. Arten er utbredt i det subtropiske ørkenbeltet i Nord-Afrika, Den arabiske halvøy, Palestina, Syria, Irak, Iran, Afghanistan, Pakistan og Thar-ørkenen i India. Arten går også inn i områder med middelhavsklima og finnes i sandområder nært havet i Nord-Afrika, Palestina, Libanon og Kypros.

Den er den eneste arten i slekta *Neurada*. Blomstene ligner på dem hos rosefamilien, og tidligere ble Neuradaceae regnet til Rosales, ofte som en underfamilie i rosefamilien. 
 
## Kilder
* 
* 
* 
* Flora of Israel Online – ''Neurada procumbens''
* Flora of Qatar – ''Neurada procumbens''
* Flora of Cyprus – ''Neurada procumbens''

## Eksterne lenker
*
Freden i Basel (1795)

**Freden i Basel** av 1795 besto av tre fredsavtaler inngått i Basel, mellom på den ene siden Frankrike og på den andre siden henholdsvis Preussen, Spania og Hessen-Kassel. De tre sistnevnte landene hadde i koalisjon med Storbritannia, Østerrike og Nederland, kjempet i den første koalisjonskrigen (1792-1797). Freden førte til at det revolusjonære Frankrike ble en stormakt i Europa.

## Forhandlingene
Freden i Basel besto av tre separate avtaler. Frankrike var ved hver anledning representert ved François de Barthélemy.
* Den 5. april 1795 inngikk Frankrike fredsavtale med Tyskland, representert ved Karl August von Hardenberg.  I avtalen som ble undertegnet den påfølgende natt, overlot Preussen sine besittelser på Rhinens venstre (vestre) side. Peter Ochs fra Basel fungerte som mellommann under forhandlingene. Partene befant seg på hvert sitt sted i Basel, franskmennene i Rosshof og prøysserne i Markgräflerhof. Avtalen ble ratifisert 15. april 1795. I en hemmelig del av avtalen fikk Preussen løfte om at staten skulle få erstatning dersom Frankrike ved den endelige fredsslutning, beholdt områdene vest for Rhinen.

* Ved en konvensjon 17. mai 1795 ble det fastslått en demarkasjonslinje som gjorde mesteparten av Nord-Tyskland (Den nederrhinsk-westfaliske rikskrets, cen nedersaksiske rikskrets, Franken, Oberpfalz, Hessen-Kassel og Hessen-Darmstadt) nøytrale. Friedrich Sigismund Waitz von Eschen førte forhandlingene med Frankrike.

* Den 22. juli 1795 ble det underskrevet en fredsavtale mellom Frankrike og Spania, representert ved Domingo de Iriarte. Spania avga to tredeler av øya Hispaniola til Frankrike.

## Forhandlerne

File:Francois Barthelemy.gif|Fransk forhandler: Francois Barthelemy.
File:Fürst Hardenberg.jpg|Prøyssisk forhandler: Karl August von Hardenberg.
File:Domingo de Iriarte y Nieves Ravelo (1739-1795).jpg|Spansk forhandler: Domingo de Iriarte y Nieves Ravelo (1739-1795)


## Referanser
Kårsatjåkka

**Kårsatjåkka** (nordsamisk: *Gorsačohkka*) er et fjellmassiv med flere topper nordøst for Stora Sjöfallets nasjonalpark, mellom Kaitumjaure og Teusajaure i Gällivare kommune, svensk Lappland.

Den høyeste toppen ligger i østre del av massivet, og måler 1&nbsp;703 meter over havet.

## Fotnoter



## Referanser




## Kilder
*
Aprilia RS50

**Aprilia RS50** er en totakts moped produsert av den italienske motorsykkel- og scooterprodusenten Aprilia. Mopeden ble første gang produsert i 1998 og er basert på en racingsykkel. Den blir drevet av en Minerelli énsylindret 49cc am6 motor. (am5 på eldre modeller utenfor Norge.)

## Eksterne lenker
* Asprilia RS50 (arkivert fra originalen)
Keeway

**Keeway** er et motorsykkelmerke som konstruerer mopeder, firhjulinger og lette motorsykler.

Keeway er et datterselskap av den kinesiske motorprodusenten Qianjiang Group, en av Kinas største produsenter av motorsykler. Keeway er en europeisk produsent med kontorer i Ungarn og har dessuten fabrikker i Finland, Polen, Spania, Argentina og USA.

## Eksterne lenker
* keewaymotor.com - Keeway Europa
* www.keeway-america.com - Keeway USA
Originaler (Unit Five-boks)

***Originaler*** er en samleboks med Unit Five, utgitt i 1992. Samleboksen inneholder bandets fire første album.

## Plater
**[[Æ e' nordlending æ!]]* (1978)
**[[From Gokk with Love]]* (1979)
**[[Ængel med skit på vingan]]* (1980)
**[[Under stjerna]]* (1981)
## Eksterne lenker
*
UGO

**UGO Entertainment, Inc.** var en nettside som dekket underholdningsmedier. Nettsiden var rettet mot menn mellom 18 og 34 år. Selskapet hadde sitt hovedkontor i New York.

I mai 2011 annonserte IGN  at de ville ta over UGO fra Hearst. I mars 2012 sluttet UGO å fungere som en nettside, og ble dermed ikke oppdatert lenger. Senere i 2012 kom UGO.com tilbake som en selvbeskretet popkultur- og komedienettside som fokuserte på filmer, tegneserier og videospill, med en humoristisk tone. 4. februar 2013 ble UGO fullstendig kjøpt opp og integrert med IGN, og nettsiden ble skudd av 21. februar 2013. Nettsiden har siden kommet tilbake, som en underdivisjon av IGN.

## Referanser


## Eksterne lenker
*
Pink Anderson

**Pinkney «Pink» Anderson** (1900–1974) var en amerikansk Piedmont blues-musiker.

Fra 1914 til 1945 spilte Anderson i den omreisende kvakksalveren Dr. William R. Kerrs *[[medicine show]]*, og bortsett fra noen få opptak med Blind Simmie Dooley i 1920-årene, var det først i 1950-årene at han gjorde sine første profesjonelle innspillinger. I 1963 hadde han en opptreden i filmen *[[The Bluesmen]]*.

Syd Barrett skapte bandnavnet Pink Floyd av fornavnene til Pink Anderson og Floyd Council, etter å ha lest om dem i albumnotatene til en LP med musikk av Blind Boy Fuller. Teksten, som var skrevet av den engelske blueshistorikeren Paul Oliver, lød: *«[[Curley Weaver]] and Fred McMullen, (…) Pink Anderson or Floyd Council – these were a few amongst the many blues singers that were to be heard in the rolling hills of the [[Piedmont (USA)|Piedmont]], or meandering with the streams through the wooded valleys.»*

## Diskografi i utvalg
* *Carolina Blues Man – Pink Anderson Volume 1* – Prestige-Bluesville 1038
* *Medicine Show Man – Pink Anderson Volume 2* – Prestige-Bluesville 1051
* *The Blues of Pink Anderson – Pink Anderson Volume 3* – Prestige-Bluesville 1071
* *Gospel, Blues and Street Songs – Rev.[[Reverend Gary Davis|Gary Davis]] and Pink Anderson* – Riverside RLP 148

## Referanser


## Eksterne lenker
* 
*
Liv Andersen (1956–2013)

**Liv Andersen** (tidligere **Borge**; født 1956, død 2013) var en norsk forfatter med opphav i romanifolket. 

Hennes tippoldefar var Stor-Johan, og besteforeldrene på morsiden kom fra en taterslekt i Grue. Borge var bosatt i Drammen.

Hun sa i *[[Oppland Arbeiderblad]]* om boka *Solens og månens barn*: 
«Jeg er stolt av å være tater, og boken har jeg skrevet fordi jeg ønsker å skape større forståelse for vårt folk og vår kultur».

## Referanser


## Kilder
* Bok- og forfatteromtale av Yngvar Ustvedt vg.no
Allround-NM på skøyter junior 2016

**Allround-NM på skøyter junior 2016** ble avholdt 6. og 7. februar 2016 på Tromsdalen kunstisbane i Tromsø.Teknisk arrangør var Tromsø Skøyteklubb.

Været var på første dag: opphold, vindstille, -9 grader celsius og på andre dagen: opphold, litt vind, -1 grad celsius.

Norgesmestere ble Inga Anne Vasaasen, Stange Spk for damene og Marius Bratli, Aktiv SK for herrene.

Mesterskapets stevnehotell var Scandic Ishavshotell som da også var arena for fredagens partrekninger for lørdagens distanser samt lørdagskveldens bankett.

## Medaljevinnere sammenlagt

Flere banerekorder ble forbedret under stevnet og distansene det ble gjort på var:  meter kvinner ved Inga Anne Vasaasen,  meter menn ved Marius Bratli og Vetle Stangeland på både  meter menn og  meter menn i tillegg til at det ble nye banerekorder sammenlagt på henholdsvis minifirkamp damer ved Inga Anne Vasaasen og i liten firkamp for herrer for Marius Bratli.

## Sammenlagt Damer Junior

## Sammenlagt Herrer Junior

## Funksjonærer og delegerte
*Overdommere var Gunnar Lødding (damer) og Are Strickert (herrer).
**Og assisterende overdommer var Olaf Schaug Pettersen.
*Startere var Rolf Ingebrigtsen for damene og John Magne Eliassen for herrene.
*Teknisk delegert NSF: Ståle Njåtun og/eller Olav Bakkestuen.

## Referanser




## Eksterne lenker
* Resultater sammenlagt : Norsk Mesterskap, Junior Allround – Kvinner  på Norges Skøyteforbunds resultatside.
* Resultater sammenlagt : Norsk Mesterskap, Junior Allround – Menn  på Norges Skøyteforbunds resultatside.
* 
* 
*  Resultatmeny for Allround-NM på skøyter junior 2016 på SpeedskatingResults.com
Remphan

***Remphan hopei*** er en meget stor bille som tilhører familien trebukker (Cerambycidae). 

## Utseende
En meget stor (50-75 mm), langstrakt, litt flat trebukk. Pronotums ytterkant er fint tannet, forhjørnene framstående. Forkroppen er svart eller svartbrun, dekkvingene lyst rødbrune med tre opphøyde lengderibber.

## Levevis
Larven utvikler seg i døde løvtrær av mange ulike slag. Utviklingen tar flere år.

## Utbredelse
Den er utbredt i Kina, Laos, Malaysia, Sumatra og Borneo, på Andamanene og Filippinene.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien **trebukker**, **Cerambycidae** Latreille, 1802
****** Underfamilien sagbukker, Prioninae Latreille, 1802  – 10 arter i Europa
******* Stammen Remphanini
******** Slekten *Remphan* Waterhouse, 1836
********* *[[Remphan hopei]]* Waterhouse, 1836

## Kilder
* Prioninae of the World - *Remphan hopei* http://prioninae.eu/taxonomy/remphan/hopei
## Eksterne lenker
* 
* Bilde av arten
Floyd Council

**Floyd «Dipper Boy» Council** (født 2. september 1911 i Chapel Hill, Nord-Carolina, død 9. mai 1976 i Sanford, Nord-Carolina) var en amerikansk blues-gitarist, mandolinspiller og sanger.

## Liv og virke
### Karriere
Council ble oppdaget i 1937 mens han opptrådte som gatemusikant i hjembyen. I 1930-årene gjorde han innspillinger som soloartist og som gitarist sammen med Blind Boy Fuller. Han ble i blant oppført under alternative navn, som *Blind Boy Fuller’s buddy* («Blind Boy Fullers kompis»), «Dipper Boy Council» og «The Devil’s Daddy-in-Law» («djevelens svigerfar»).

Det finne ingen album med utelukkende Councils låter, men CD-en *Carolina Blues* inneholder seks spor som er spilt inn av Coucil: «I’m Grievin’ and I’m Worryin'», «I Don’t Want No Hungry Woman», «Lookin’ For My Baby», «I’m Broke and I Ain’t Got a Dime», «Runaway Man Blues» og «Working Man Blues».

Ifølge et intervju Council gjorde i 1969 spilte han inn 27 låter i sin karriere, på sju av dem akkompagnerte han Blind Boy Fuller.

### Pink Floyd
Syd Barrett skapte bandnavnet Pink Floyd av fornavnene til Pink Anderson og Floyd Council, etter å ha lest om dem i albumnotatene til en LP med musikk av Blind Boy Fuller. Teksten, som var skrevet av den engelske blueshistorikeren Paul Oliver, lød: *«[[Curley Weaver]] and Fred McMullen, (…) Pink Anderson or Floyd Council – these were a few amongst the many blues singers that were to be heard in the rolling hills of the [[Piedmont (USA)|Piedmont]], or meandering with the streams through the wooded valleys.»*

## Referanser


## Eksterne lenker
*
Hovorodon

* Se systematisk inndeling

***Hovorodon*** er en slekt av biller som hører til familien trebukker (Cerambycidae).

## Utseende
Storetrebukker (35–70 millimeter), brune til svarte på farge. Kroppen er langstrakt og noe flat. Kjevene er store og fremstrakte, særlig hos hannene, antennene omtrent halvparten så lange som kroppslengden. Pronotum er uten store tenner langs ytterkanten.

## Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

## Utbredelse
Slekten har en to-delt utbredelse: to av artene lever i Karibia, de to andre i det sørlige Sør-Amerika (Brasil og Bolivia).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Mallodontini Thomson, 1861
******** Slekten *Hovorodon* Santos-Silva & Martins, 2005 – 4 arter
********* *[[Hovorodon bituberculatus]]* (Palisot de Beauvois, 1805) – Cuba, Puerto Rico, Jamaica, Hispaniola, Jomfruøyene
********* *[[Hovorodon maxillosus]]* (Drury, 1773) – Cuba, Puerto Rico, Antigua og Barbuda, Guadeloupe, Martinique, Barbados
********* *[[Hovorodon santacruzensis]]* (Hovore & Santos-Silva, 2004)  – Bolivia
********* *[[Hovorodon subcancellatus]]* (Thomson, 1867) – sørlige Brasil

## Kilder
* Liste over artene
* Prioninae of the World, Mallodontini, med informasjon om artene

## Eksterne lenker
*
Tersec

* se Systematisk inndeling

***Tersec*** er en slekt av biller som hører til familien trebukker (Cerambycidae).

## Utseende
Middelsstore til store (25-40 millimeter), brunlige trebukker. Disse artene er vanligvis forholdsvis lyst gulbrune, men kan være mørkere. Pronotum er trapesformet med små pigger ved for- og bakhjørnene. Dekkvingene er nokså lyse med smalt mørk ytterkant.

## Levevis
Larvene lever i død ved, utviklingstiden er flere år.

## Utbredelse
Slekten er utbredt i Sentral- og Vest-Afrika, sør til Angola.

## Systematisk inndeling
Slekten har tradisjonelt vært inkludert i *[[Macrotoma]]*.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Macrotomini
******** Slekten *Tersec* Lameere, 1912
********* *[[Tersec ergatoides]]* (Kolbe, 1894) - Uganda, Kongo, Gabon, Kamerun, Elfenbenskysten
********* *[[Tersec infans]]* (Quedenfeldt, 1882) - Kongo, Elfenbeinskysten, Liberia, Angola
********* *[[Tersec keymeuleni]]* Bouyer, 2016 - Kongo
********* *[[Tersec leonardi]]* Bouyer, 2016 - Guinea

## Kilder
* Prioninae of the World - Macrotomini http://prioninae.eu/taxonomy/macrotomini/
## Eksterne lenker
*